ועדת הכספים, כנסת 22, פרוטוקול מספר 24, 2019-12-03 10:00

משה גפני: בוקר טוב, אני מתכבד לפתוח את ישיבת ועדת הכספים.

משה גפני: אני מקדם בברכה את אביגדור קפלן, מנכ"ל משרד הרווחה.

משה גפני: יש כמה סוגיות שננסה לברר במסגרת הוועדה.

משה גפני: אחת, הקיצוץ בתקציב של המשפחתונים.

עודד פורר: מאחר שבתחילתו של הדיון נקבע העניין של הצעות לדיון מחדש - -

משה גפני: בסדר, נצביע על הרוויזיות.

טמיר כהן: פניות 180-181 - הרשות להתחדשות עירונית, יש רוויזיה של חבר הכנסת עודד פורר.

משה גפני: מי בעד הרוויזיה, מי נגד, מי נמנע?

משה גפני: לא אושרה.

טמיר כהן: 189-191 - משרד הפנים, רוויזיה של חבר הכנסת עודד פורר.

משה גפני: מי בעד הרוויזיה, מי נגד, מי נמנע?

משה גפני: לא אושרה.

טמיר כהן: פניות 197-201 – משרד החקלאות, רוויזיה של חבר הכנסת עודד פורר.

משה גפני: מי בעד הרוויזיה, מי נגד, מי נמנע?

משה גפני: לא אושרה.

טמיר כהן: 224 – משרד התחבורה.

משה גפני: מי בעד הרוויזיה, מי נגד, מי נמנע?

משה גפני: לא אושרה.

משה גפני: יש קיצוץ בתקציב של הצהרונים, של המעונות, ויש את הקיצוץ בסייעות לילדים עם אלרגיות.

משה גפני: אנחנו סבורים שמדובר בדברים שהם ממש פיקוח נפש.

משה גפני: האם אפשר למצוא פתרון לכל הבעיות שעלו כאן?

משה גפני: אדוני המנכ"ל, בבקשה.

אברהם (אבי) ניסנקורן: יש גם בקשה שלי.

אברהם (אבי) ניסנקורן: עם כל הכבוד לכולם, לכל 120 חברי הכנסת, יש 200 נערים ונערות שמסתובבים ברחובות.

אברהם (אבי) ניסנקורן: אני רוצה תשובה בנושא הזה, שלא כל פעם ידחו אותי בכך שיגידו שיש תכניות.

אברהם (אבי) ניסנקורן: אני חושב שזה עניין של הצלת נפשות.

אברהם (אבי) ניסנקורן: אי אפשר לדחות את הדיון הזה, אי אפשר למשוך את זה יותר.

אורלי לוי אבקסיס: אני מצטרפת לאבי ניסנקורן.

מרדכי יוגב: אדוני היושב-ראש, אנחנו פה חברי כנסת רבים.

מרדכי יוגב: אין פה, לדעתי, קואליציה או אופוזיציה.

מרדכי יוגב: אני רוצה לפרט שני נושאים.

מרדכי יוגב: אחד, נאמר על ידי השר כשכינסנו את המליאה בין הכנסות באודיטוריום - -

משה גפני: איזה שר?

מרדכי יוגב: שר הרווחה לשעבר חיים כץ.

מרדכי יוגב: נאמר שאין נערות שמסתובבות ונמצאות בסיכון.

משה גפני: התברר שזה לא נכון.

מרדכי יוגב: 13 הוסטלים לנערות ונערים בסיכון נסגרו בשנתיים האחרונות.

מרדכי יוגב: בית אריאל, אורנים, בית סנונית, מעונית עפולה, בית זיו, לחן זיתן, שקד, תיאטרון המרתף בירושלים, כל המסגרות האלו נסגרות בשנתיים האחרונות.

מרדכי יוגב: הייתה לנו מרים פרץ אחת, האם רוצים מרים פרץ שנייה?

מרדכי יוגב: ממש לא.

מרדכי יוגב: את כל המעונות שטענו שישפצו מחדש, כמו בית אריאל ובית הצברית, לא מצליחים לשקם מחדש, לא התחילו לשפץ אותם.

מרדכי יוגב: קיבלנו דו"ח מהמ.מ.מ, הם יודעים על 212 בנות שמסתובבות במגזר היהודי ובמגזר הערבי.

אורלי לוי אבקסיס: 216.

מרדכי יוגב: יש הרבה יותר.

מרדכי יוגב: דבר שני, כל מה שקשור לאגף לחינוך חוץ ביתי - יצא שם מכרז לא שקוף שהולך לגרום נזק גדול לכל כפרי הנוער והמעונות.

מרדכי יוגב: פעם אחת, המכרז לא שקוף, ופעם שנייה, התעריף שלו גרעוני מאוד, הוא לא מאפשר למוסדות לעמוד, ואני מדבר גם על המגזר היהודי וגם על המגזר הערבי.

מרדכי יוגב: נדמה לי שאין פה שום קואליציה או אופוזיציה בעניין.

מרדכי יוגב: הם גם לא דרשו בעניין הזה סיוע של בנות שירות לאומי, שזה חלק אינטגרלי.

מרדכי יוגב: הדבר הזה יקרוס על אלפי ילדים.

מרדכי יוגב: אין תשובות מקצועיות באגף של החינוך החוץ ביתי, באגף תקון ובחסות הנוער.

אורלי לוי אבקסיס: אני מלווה את הנושא של הרווחה מהיום שנכנסתי לכנסת, הנושא הזה לא חדש לי, לא זר לי.

אורלי לוי אבקסיס: רשימת ההמתנה הולכת ותופחת, הולכת וגדלה.

אורלי לוי אבקסיס: אני יכולה לומר לך שכיושבת-ראש הוועדה לזכויות הילד עשיתי מספר דיונים, חלקם אפילו דיונים משותפים לעבודה ורווחה, דיונים משותפים עם ועדות נוספות.

אורלי לוי אבקסיס: הובטח לנו שיש תכניות בקנה שמתחילות לצאת לפועל, שיש תכנית ארוכת טווח.

אורלי לוי אבקסיס: בינתיים מה שקרה זה שהרשימה הלכה וגדלה.

אורלי לוי אבקסיס: אנחנו רואים שרק ל-320 ילדים עם צו בית משפט יש פתרון.

אורלי לוי אבקסיס: יש 216 ילדים ובני נוער שאין להם פתרון.

אורלי לוי אבקסיס: אתה יודע מה קורה איתם?

אורלי לוי אבקסיס: הם נזרקים בחזרה לקהילה, בלי שום מסגרת, בלי ארגז כלים, בלי יכולת לקבל את השירותים שיעזרו להם לחזור לתלם.

אורלי לוי אבקסיס: מי נפגע מזה?

אורלי לוי אבקסיס: המשפחות שלהם, החברה, הסביבה, העתיד שלהם.

אורלי לוי אבקסיס: 14 הוסטלים נסגרו.

אורלי לוי אבקסיס: השופטים לא נותנים היום הועדה, הם לא נותנים צו בית משפט לנוער בסיכון, כי הם יודעים שאין לילדים האלה מקומות באותם מעונות סגורים.

אורלי לוי אבקסיס: יגידו לכם שההוסטלים נסגרו מאחר ואין ביקוש.

אורלי לוי אבקסיס: עובדים סוציאליים מספרים לי שהם מקבלים הוראה לא להפנות להוסטלים.

אורלי לוי אבקסיס: ההוסטלים הם המסגרות הפתוחות.

אורלי לוי אבקסיס: דרך אגב, המסגרות הפתוחות האלו לא מתאימות לילדים שאין להם מקום במסגרות הסגורות.

אורלי לוי אבקסיס: כך קורה שמסגרת ייחודית שמטפלת בנערות מגיל 17 עד 24 נסגרת.

אורלי לוי אבקסיס: מה קורה עם אותן נשים, עם אותן בחורות בנות 19?

אורלי לוי אבקסיס: תשלח אותן להוסטל שמתאים לנערות בנות 15?

אורלי לוי אבקסיס: אף אחד לא חושב על ההשלכות?

אורלי לוי אבקסיס: כאשר סגרו את המסגרות האלו, לאן העבירו את הילדים?

אורלי לוי אבקסיס: באיזה אופן העבירו אותם?

אורלי לוי אבקסיס: אתם צריכים לזכור שהם חסרי עורף משפחתי.

אורלי לוי אבקסיס: לפעמים הם מוצאים מישהו שהוא בדיוק באותו מצב.

אורלי לוי אבקסיס: מפזרים אותם כאילו היה מדובר בצעצועים.

אורלי לוי אבקסיס: מדובר בילדים שאנחנו לוקחים ותולשים ממסגרות שגם ככה היה קשה להם להתרגל אליהן.

אורלי לוי אבקסיס: ממחקרים של המ.מ.מ אנחנו יודעים ש-95 ימים מחכים כדי לקבל את ההועדה הסופית, את המקום באותה מסגרת, שזה מתווסף ל-105 ימים של כל התהליך.

אורלי לוי אבקסיס: 200 ימים ילדה בסיכון, אחת כמו מרים פרץ, יכולה לעמוד עם זכאות לאותו שירות, עם זכות להזדמנות לחזור למסלול, רק אין לה מקום, כי המדינה לא חושבת שזה מספיק חשוב.

אורלי לוי אבקסיס: יהיו אלף ואחד דברים אחרים, אלף ואחד נושאים פוליטיים שימצאו את התקציב, שימצאו את הדרך רק כדי להשתיק בעיות וסכסוכים קטנים.

אורלי לוי אבקסיס: לילדים האלה אין מספיק לובי.

אורלי לוי אבקסיס: דיברתי עם חבר הכנסת אבי ניסנקורן, קבענו שנשתף פעולה כך שמעכשיו ואילך לא תעבור פה אפילו העברה תקציבית אחת.

אורלי לוי אבקסיס: אל תשחקו לנו על המצפון ותשימו לנו שם שעטנז, מין שאינו מינו.

אורלי לוי אבקסיס: גם העברות חשובות שמצפונית יהיה לנו קשה לא להעביר, אנחנו לא נעביר.

אורלי לוי אבקסיס: תבינו שאנחנו נשתמש בכוח הפרלמנטרי שלנו כדי להראות לכם שהנושא של הנערים והנערות האלה נמצא בקונצנזוס.

אורלי לוי אבקסיס: לנערים ולנערות האלה צריכה להיות כתובת.

אורלי לוי אבקסיס: אנחנו נהיה הכתובת שלהם.

אורלי לוי אבקסיס: שידע האוצר, שתדע אתה, אדוני היושב-ראש, שהזימון הזה היה מעכשיו לעכשיו.

אורלי לוי אבקסיס: דיברתי עם מנכ"ל משרד הרווחה לאחר הדיון במליאה ובוועדה.

אורלי לוי אבקסיס: יש לו רצון טוב.

אורלי לוי אבקסיס: האוצר לא מוצא לנכון להגיע איתו לסיכומים, אתה יודע למה?

אורלי לוי אבקסיס: כי אין שם בעל בית.

אורלי לוי אבקסיס: השר חיים כץ ידע לריב עם האוצר, ידע להגיע איתם להסכמים כאלה ואחרים.

מרדכי יוגב: בזמנו של השר חיים כץ נסגרו כל המסגרות.

אורלי לוי אבקסיס: אין שר שיילחם על התקציבים.

אורלי לוי אבקסיס: אנחנו נילחם כדי שלילדים האלה יהיה פתרון.

אורלי לוי אבקסיס: 74 מיליון שקל שקוצצו ממשרד הרווחה בחודש וחצי האחרון, מתווספים ל-133 מיליון עודפי תקציב שנלקחו ממשרד הרווחה.

אורלי לוי אבקסיס: 207 מיליון שקל נגרעו ממשרד הרווחה הרזה ממילא.

אורלי לוי אבקסיס: ממי ייקחו - מהמאבק בזנות, מילדים אוטיסטים כדי לתת לילדים האלה שנמצאים בסכנת חיים?

אורלי לוי אבקסיס: אני אומרת, תיקחו מהאוצר.

אורלי לוי אבקסיס: לא יהיו פה העברות.

משה גפני: את חושבת שאיכפת להם שלא יהיו העברות?

אורלי לוי אבקסיס: לא יהיו העברות עד שלא יימצא פתרון.

משה גפני: האוצר לא יבכה על זה שלא יהיו העברות.

אברהם (אבי) ניסנקורן: גם אם האוצר לא יבכה ויהיה מרוצה, כשאני מסתכל על 200 בנות, כמה מהן מחוץ לבית, כמה בזנות - -

משה גפני: בשביל זה ביקשתי שהמנכ"ל יבוא.

אלון שוסטר: אתמול הועבר סכום משמעותי, נדמה לי 70 מיליון שקל, למשרד החינוך, בשביל תחבורה במועצות אזוריות.

אלון שוסטר: במשך שלושה חודשים משרד החינוך לא מעביר לרשויות המקומיות תקציב עבור ההסעות.

אלון שוסטר: מדובר בעשרות אלפי תלמידים שמידי יום מוסעים על חשבון רשויות מקומיות שאין להן כסף.

אלון שוסטר: הכסף הזה נמצא בתקציב.

אלון שוסטר: בכל אחד חלקי 12 הוא צריך להיות בפנים.

אלון שוסטר: לא ברור לי למה מתאכזרים כך לאותן רשויות.

אלון שוסטר: שי חג'ג', יושב-ראש המועצות האזוריות, ביקש ממני לומר לכם שלא הוסדר העניין.

אלון שוסטר: הוא מבקש מכם לראות איך מסדירים את זה מול משרדי החינוך והאוצר.

מיקי לוי: הם לא קיבלו בבסיס התקציב?

אלון שוסטר: זה נמצא בבסיס התקציב, רק הכסף לא יצא.

אלון שוסטר: הממונה על התחבורה במשרד החינוך הודיע ליושב- ראש המועצות האזוריות: אין לי כסף, לא יודע להעביר לכם.

מיקי לוי: זה אומר שהילדים בעוטף לא ייסעו לבית הספר?

אלון שוסטר: בעוטף, בגליל הרחוק.

אלון שוסטר: הם נוסעים על חשבון מועצות שאין להן כסף.

אלון שוסטר: עבר אתמול רק עבור אוטובוסים חדשים.

אחמד טיבי: אני מצטרף לדבריו של חברי חבר הכנסת אבי ניסנקורן על 200 הנערים שאין להם פתרון.

אחמד טיבי: הוא מציף את הנושא הזה רבות בשבועות האחרונים.

אחמד טיבי: אני מסכים שצריך להעמיד את זה בראש סדר היום.

אחמד טיבי: אם הדבר הזה ידרוש הצבעה נגד דברים אחרים, אנחנו נעשה זאת.

אחמד טיבי: 200 נערים במצוקה זה 200 יותר מידי.

אחמד טיבי: דיבר חברי חבר הכנסת שוסטר על הסעות.

אחמד טיבי: יש בעיה של תקציבים להסעות של ילדים בנגב, בכפרים הלא מוכרים.

אחמד טיבי: הייתה שביתה.

אחמד טיבי: הייתה הבנה עם משרד החינוך, אבל אין עדיין העברה של תקציבים להסעות של תלמידים, דבר שיוצר בעיה לעשרות אלפי תלמידים בדרום.

אחמד טיבי: גם הנושא הזה דורש טיפול.

אחמד טיבי: כשיבואו נושאים שקשורים למערכת החינוך, אני מבקש מחבריי הטובים מש"ס להצטרף אלינו.

אנחנו מודים ליושב-ראש הוועדה על כך שהוא זימן את מנכ"ל המשרד.

אני חושב שכרגע להעלות נושאים אחרים מעבר לשלושת הנושאים הבוערים מאוד – מיותר.

אני מצטרף למה שגם אמר ידידי ינון – כדאי לשמוע קודם כל את המנכ"ל, נוכל להתווכח על הדברים האלה אם נצטרך, לא להתחיל עכשיו להעמיס עוד דברים כדי לתקן את כל העולם, מה שכנראה לא נצליח לעשות עד סוף השנה הזאת.

משה גפני: אדוני המנכ"ל, אני לא יודע אם שמת לב, אבל יש כתובת שאשמה בכל הבעיה הזאת – אני, אין כתובת אחרת.

משה גפני: אין עם מי לדבר.

משה גפני: אין שר במשרד הרווחה, גם משרד האוצר לא מתפקד.

משה גפני: אני אשם בכל הדברים האלה.

משה גפני: אנשים פונים אלי, הם חושבים שאני יכול לפתור את הבעיה.

משה גפני: אני לא יודע איך אני פותר את הבעיה אם לא מהתקציב של משרד הרווחה, אין לי דרך.

משה גפני: עינינו נשואות אליך לגבי הבעיות שהועלו כאן, אם אפשר למצוא פתרון לעניין הזה.

משה גפני: אם יהיה פה מישהו ממשרד האוצר, אולי הוא יוכל להוסיף כסף לעניין הזה.

משה גפני: בבקשה אדוני המנכ"ל.

 << אורח >> אביגדור קפלן: אני אתמקד כרגע בסוגיית חסות הנוער, מה שנאמר פה על ידי חברי הכנסת הנכבדים.

 << אורח >> אביגדור קפלן: אכן יש כ-200 נערים ונערות שזקוקים להשמה במעון נעול.

 << אורח >> אביגדור קפלן: יש בישראל תשעה מעונות נעולים.

 << אורח >> אביגדור קפלן: במשך הרבה מאוד שנים לא הוקמו מעונות חדשים, זאת למרות שהמדינה גדלה.

 << אורח >> אביגדור קפלן: העברנו לוועדה דיווח על כך שאכן יש כ-200 ילדים כאלה שזקוקים להשמה כזאת.

 << אורח >> אביגדור קפלן: בתקופת כהונתי הרחבתי את מספר המקומות במעונות הקיימים - מכ-260 מקומות ל-325 מקומות.

 << אורח >> אביגדור קפלן: בחודשים הקרובים, גם כן מהתקציבים של המשרד עצמו, יתווספו עוד 36 מקומות בבית הנער בתל-מונד, למרות שיש לנו שם בעיות אין סופיות עם המועצה האזורית שלא מוכנה למקם שם מעון נעול שקיים כבר המון שנים.

 << אורח >> אביגדור קפלן: יתווספו עוד מקומות במעון מסילה שעובר שיפוץ, במצפה ים.

 << אורח >> אביגדור קפלן: הבעיה במעונות הנעולים עלתה לדיון בפני משרד המשפטים ובפני משרד האוצר לפני שנה וחצי, אפילו יותר.

 << אורח >> אביגדור קפלן: בעצה אחת עם המשנה ליועץ המשפטי לממשלה, הקמנו ועדה שתבחן את כל סוגיית חסות הנוער.

 << אורח >> אביגדור קפלן: היא מונתה בפברואר 2019.

 << אורח >> אביגדור קפלן: היא הייתה אמורה להגיש לי את ההמלצות עד 31 ביולי 2019, אבל לא עמדה ביעד הזה, היא ממשיכה לעבוד גם בימים אלה.

 << אורח >> אביגדור קפלן: אנחנו חייבים בדיווח לבג"ץ – יש בג"ץ של הסיוע המשפטי - עד 31 בדצמבר 2019 לגבי מה שקורה עם הדבר הזה.

 << אורח >> אביגדור קפלן: אני מבקש לא לערבב בין המעונות הנעולים והסגורים לבין ההוסטלים, מדובר בשני דברים שונים.

 << אורח >> אביגדור קפלן: יש לנו 42 הוסטלים בחסות הנוער ועוד הרבה הוסטלים אחרים.

 << אורח >> אביגדור קפלן: התפוסה בהוסטלים היא של כ- 75%.

 << אורח >> אביגדור קפלן: אני לא יודע מה נאמר, אבל בהוסטלים האלה אין המתנות, יש מקומות פנויים.

 << אורח >> אביגדור קפלן: זה נכון שנסגרו הוסטלים.

 << אורח >> אביגדור קפלן: חלקם נסגרו לצורכי שיפוץ, חלקם נסגרו בגלל עמותות שהגיעו לחדלות פירעון.

 << אורח >> אביגדור קפלן: עמותת לחן, שניסיתי בכל דרך אפשרית לעזור לה להתקיים, סגרה בגלל שהגיעה לחדלות פירעון.

 << אורח >> אביגדור קפלן: היא אפילו לא עמדה בהתחייבויות של העובדים שלה.

 << אורח >> אביגדור קפלן: ביקרתי בהוסטל באזור בית ליד, הוא לא היה ראוי למגורי אדם.

 << אורח >> אביגדור קפלן: הוא לא נסגר מיוזמתנו, הוא נסגר מכוח זה שהעמותה פשטה את הרגל.

 << אורח >> אביגדור קפלן: בהוסטלים אין כרגע בעיה, יש בעיה במעונות הנעולים והסגורים.

 << אורח >> אביגדור קפלן: אנחנו יושבים יחד עם משרד האוצר כדי לפתור את הבעיה על ידי הגדלת מספר המיטות, שזה דבר אחד שאפשר לעשות.

 << אורח >> אביגדור קפלן: אפשר גם לייעל את העבודה בתוך המעונות הקיימים על ידי קיצור זמן שהות של נער/נערה שאפשר לשחרר להוסטל לא נעול ובמקומם לקלוט נער או נערה שנמצאים בסיכון גבוה.

אורלי לוי אבקסיס: אבל אז הוא לא יהיה זכאי לקורסים שמקבלים בתוך המעונות הנעולים.

אורלי לוי אבקסיס: אם אתה מקצר לו את הזמן, הוא מקבל פחות סדנאות.

 << אורח >> אביגדור קפלן: חלק ייפתר על ידי ההרחבות שאנחנו נמצאים בעיצומן.

אוסאמה סעדי: מה הלו"ז, כמה זמן זה לוקח?

 << אורח >> אביגדור קפלן: ההרחבה הקיימת תיגמר עד סוף ינואר-פברואר, יתווספו עד אז כ-50 מקומות.

 << אורח >> אביגדור קפלן: זה לא פותר את הבעיה של ה-200.

 << אורח >> אביגדור קפלן: אין לי פתרון ל-200, אלא על ידי זה שיעמוד תקציב כך שנוכל לצאת למכרז להפעלה של המעונות האלה, להקמת מעונות נוספים, ועל כך אנחנו נמצאים בהידברות עם משרד האוצר.

 << אורח >> אביגדור קפלן: לי אין את הפתרון איך ליצור מיטות יש מאין.

 << אורח >> אביגדור קפלן: אין לנו את המקורות הפנימיים לצורך הקמת מעונות.

 << אורח >> אביגדור קפלן: השמיכה היא צרה, אנחנו מקוצצים מכל עבר.

 << אורח >> אביגדור קפלן: שנת 2020 הולכת להיות שנה עוד יותר קשה במקורות כספיים, אלא אם כן נוכל להגיע לתכנית מוסכמת עם משרד האוצר להעמדת תקציב ייעודי למטרה הזאת.

 << אורח >> אביגדור קפלן: המשרד לא מסוגל לממן הקמת מיטות נוספות, הוא זקוק למקורות לכך.

אוסאמה סעדי: מה העלות של מיטה?

 << אורח >> אביגדור קפלן: אנחנו צריכים שני מעונות: אחד לנערים ואחד לנערות, עם בערך 60 מיטות בכל מקום.

 << אורח >> אביגדור קפלן: הקמת מעון כזה זה סדר גודל של 40, 50 מיליון שקל.

אברהם (אבי) ניסנקורן: מה שאתה אומר עכשיו זה הקמה.

אברהם (אבי) ניסנקורן: כמה עולה התפעול השוטף?

 << אורח >> אביגדור קפלן: קבוצה של 12 נערים עולה 200 אלף שקל לחודש.

משה גפני: מה אתם מציעים לעשות?

אברהם (אבי) ניסנקורן: אני מציע שהסגן הרלוונטי באגף התקציבים ומנכ"ל משרד הרווחה יציגו לנו תכנית, גם אם זאת תכנית ל-2020-2021, ולא יגידו לנו שיש פה בעיה.

אברהם (אבי) ניסנקורן: אני לא מבין מה זה ה-50 מיטות שאמורות להיות עד סוף ינואר.

אברהם (אבי) ניסנקורן: שיבוא לפה הסגן הרלוונטי ממשרד האוצר ויגיד איך מתכוונים לפתור את זה.

אברהם (אבי) ניסנקורן: גם בנייה זה לא מהיום להיום, זו הרשאה להתחייבות, זה עניין תהליכי.

אברהם (אבי) ניסנקורן: שיראו מה הם מתכוונים לעשות עם זה, לא שיבואו ויגידו לנו שאין תשובה ל-200 נערים ונערות שמסתובבים ברחובות, שזה פשוט מזעזע.

אורלי לוי אבקסיס: בלי טיפול בכלל.

אברהם (אבי) ניסנקורן: דרך אגב, אף אחד לא רוצה להיות כלוא.

אברהם (אבי) ניסנקורן: אם הגורמים המקצועיים מאפשרים לקצר זמן שהייה, זה חייב להיות מקצועי, לא תקציבי.

משה גפני: כמה עולה הפרויקט הזה?

 << אורח >> אביגדור קפלן: אנחנו צריכים לעבוד על זה.

אוסאמה סעדי: 100 מיליון שקל.

ורד וינדמן: אני רוצה להשמיע את הזעקה של הילדים.

ורד וינדמן: הסיפור הוא לא רק סיפור של כסף.

ורד וינדמן: חשוב כסף, חשוב תקציב, אבל הסיפור הוא לא רק כזה.

ורד וינדמן: אנחנו מכירים את הסיפור הזה מימים ימימה, אנחנו מכירים פסקי דין של בית המשפט העליון מלפני עשור.

ורד וינדמן: צריך לשמוע ממשרד הרווחה מה התכנית.

ורד וינדמן: הסיפור הוא לא רק מיטות ועלויות, הסיפור הוא של כוח אדם, של מדריכים, של מענים לילדים עם מורכבויות.

ורד וינדמן: מגיעים אלינו כמעט מידי שבוע ילדים, הורים, עובדים סוציאליים מהמסגרות של הרווחה, ואומרים לנו: שולחים את הילדים האלה למסגרות בתוך הקהילה שלא מתאימות לצרכים שלהם, תעזרו לנו למצוא להם מקום.

ורד וינדמן: כששולחים ילד למסגרת שלא מתאימה לו, זה לא טוב למסגרת, זה לא טוב לילד.

ורד וינדמן: העיניים של הילדים נשואות לכנסת, אבל אין כנסת פעילה, למעט ועדת כספים.

ורד וינדמן: יושבים פה חברי כנסת שאני שמחה שדואגים לילדים, אבל יש משרד רווחה אחד.

ורד וינדמן: העיניים של הילדים נשואות היום אליכם, על-מנת למצוא פתרונות שהם לא רק בתקציבים.

אוסאמה סעדי: אנחנו יודעים שלהתחיל לבנות זה תהליך.

אוסאמה סעדי: יש 50 שאולי בינואר-פברואר תיפתר הבעיה שלהם.

אוסאמה סעדי: המנכ"ל אומר שיש תפוסה של 75% בהוסטלים, מה שאומר ש-25% עדיין פנוי.

 << אורח >> אביגדור קפלן: זה לא מתאים.

 << אורח >> אביגדור קפלן: הלוואי והיה אפשרי, זה היה פותר את הבעיה.

משה גפני: אני אדבר עם שאול מרידור, אני אבקש ממנו שיבוא.

משה גפני: אף אחד לא רוצה לקחת על עצמו את האחריות.

משה גפני: פה מדובר על חוסר בכסף.

אברהם (אבי) ניסנקורן: אני זוכר טלפון שקיבלתי מבוז'י כשהוא היה שר רווחה.

אברהם (אבי) ניסנקורן: הוא אמר לי: "אבי, אל תמנע את ההפרטה של המעונות האלה, זה טוב, זה יעיל, זה לטובת המשק".

אברהם (אבי) ניסנקורן: תראה מה קורה כשמדינת ישראל משתחררת מאחריות ישירה?

אברהם (אבי) ניסנקורן: היא לא רק משתחררת מאחריות ישירה, היא גם משתחררת מהאחריות על הפיקוח.

קריאה: המעונות הנעולים לא מופרטים באופן מלא, רק הטיפול בהם מופרט.

אברהם (אבי) ניסנקורן: אתה יודע מה התשובה של משרד האוצר?

אברהם (אבי) ניסנקורן: ששולחים יותר מידי ילדים למעונות.

אורלי לוי אבקסיס: באיזה כובע הם אומרים את זה – מומחים, פסיכולוגים, שופטים?

אורלי לוי אבקסיס: הכל דרך החור של הגרוש.

אורלי לוי אבקסיס: בסוף זה עולה לנו הרבה יותר.

אורלי לוי אבקסיס: זה לא רק הם, זה הילדים שלהם, זה כל מי שסביבם.

אורלי לוי אבקסיס: זה לא היחיד שעומד פה, זה מעגלים שלמים של סיפורי חיים שאנחנו מתעלמים מהם.

אורלי לוי אבקסיס: לא רוצים?

אורלי לוי אבקסיס: נעצור את המערכת.

אורלי לוי אבקסיס: מדובר פה בכסף קטן.

אורלי לוי אבקסיס: עשינו פה העברות של מיליארדים בחודש אחד - העברנו ממשרד הרווחה למשרד הבריאות, למשרד החינוך, למשרד התחבורה, לכוחות פוליטיים כאלה ואחרים שעומדים בראש המשרדים השונים.

אורלי לוי אבקסיס: לא ניתן לזה יותר יד.

אורלי לוי אבקסיס: אני שמחה מאוד על ההתגייסות הזאת גם מתוך הקואליציה.

אורלי לוי אבקסיס: אנחנו יותר חזקים מהפקידים, אנחנו צריכים לקחת את היוזמה לידיים שלנו, להזכיר להם: אנחנו נבחרי ציבור, אתם צריכים למלא את מה שבעינינו צריך להיות הדבר הנכון.

אורלי לוי אבקסיס: הדבר הנכון זה להציל את הילדים האלה, והפקידים ימצאו את הדרך לאפשר את זה.

ינון אזולאי: אדוני המנכ"ל, יש איזה שהוא גידול, כי כל ילד מביא איתו עוד חבר.

ינון אזולאי: אם לא נטפל עכשיו ב-200 האלה, בסוף זה יהיה 400 ו-600.

 << אורח >> אביגדור קפלן: הבעיה הרבה יותר מורכבת מלבוא ולהגיד שחסרים רק 200 מקומות.

 << אורח >> אביגדור קפלן: יש גם בעיה של ניגוד עניינים ברשויות המקומיות.

 << אורח >> אביגדור קפלן: לחסות הנוער אין מצ'ינג של הרשות.

 << אורח >> אביגדור קפלן: יש לפעמים הפניות סרק לא מעטות של ילדים לתוך מעונות חסות הנוער שהיו יכולים להפנות לפנימיות רגילות.

 << אורח >> אביגדור קפלן: שם יש מצ'ינג.

 << אורח >> אביגדור קפלן: יש ניגוד עניינים שצריך גם אותו לפתור.

 << אורח >> אביגדור קפלן: כשאני הגעתי למשרד, התפוסה בתשעת המעונות האלה הייתה סביב ה-60%,65%.

 << אורח >> אביגדור קפלן: היום התפוסה היא 95%.

 << אורח >> אביגדור קפלן: אנחנו שומרים מספר מקומות למקרי חירום, כאשר כל יום זה משתנה.

אורלי לוי אבקסיס: התפוסה הייתה 85%.

 << אורח >> אביגדור קפלן: אני מדבר על חסות הנוער, לא על ילד ונוער.

מרדכי יוגב: ב"מסילה" יש היום פחות מ-30 בנות.

מרדכי יוגב: בוועדה לזכויות הילד לפני חמש שנים דובר על 90.

 << אורח >> אביגדור קפלן: אף פעם לא היו ב"מסילה" 90.

מרדכי יוגב: נכון להיום יש 30.

מרדכי יוגב: למרים פרץ נאמר שאין מקום.

מרדכי יוגב: אני מכיר יותר מבת אחת שחיכתה חצי שנה בחוץ.

 << אורח >> אביגדור קפלן: אין לנו היום פתרון.

 << אורח >> אביגדור קפלן: אם אנחנו מדברים על מרים פרץ זיכרונה לברכה - -

מרדכי יוגב: רוצים עוד מרים פרץ?

 << אורח >> אביגדור קפלן: אין לנו פתרון של מעון נעול לילדים בהתמכרות פעילה.

משה גפני: השלטון המקומי מוכן להיכנס לעניין הזה?

 << אורח >> אביגדור קפלן: אין לנו פתרון היום גם לכאלה שיש להם תחלואה.

מרדכי יוגב: למה סוגרים את "מלכישוע"?

 << אורח >> אביגדור קפלן: מי סגר את "מלכישוע"?

 << אורח >> אביגדור קפלן: לא סגרו את "מלכישוע".

מרדכי יוגב: סגרתם את מעונות ההמשך.

מרדכי יוגב: סגרת את מעונות ההמשך בעפולה, בבית שאן, בכפר רופין.

 << אורח >> אביגדור קפלן: "מלכישוע" פתוח, יש בו את הפעילות המלאה.

 << אורח >> אביגדור קפלן: "רטורנו" פתוח, "אילנות" פתוח.

 << אורח >> אביגדור קפלן: כל המעונות האלה מבוססים על העיקרון של רצון טוב להגיע אליהם, הם לא מעונות נעולים.

 << אורח >> אביגדור קפלן: את הילד בהתמכרות פעילה צריך להכניס עם צו של בית משפט למעון נעול.

 << אורח >> אביגדור קפלן: אין לנו את הפתרון לזה.

משה גפני: השלטון המקומי מוכן להיכנס לעניין הזה?

משה גפני: אתם רואים את המצוקה.

ענת לובזנס: השלטון המקומי ישמח להיכנס לבעיה.

ענת לובזנס: בעיית המצ'ינג היא בעיה ידועה, היא משאירה את הרשויות החלשות יותר בלי יכולת לטפל.

ענת לובזנס: הם שולחים בלית ברירה לתוך המסגרות האלו.

ענת לובזנס: נושא המצ'יגנ הוא נושא שעולה שוב ושוב.

ענת לובזנס: אנחנו נשמח למצוא פתרונות לעניין הזה.

ענת לובזנס: המצוקה מגיעה גם מהרשויות.

לא של כל הרשויות.

 << אורח >> אביגדור קפלן: בעיית המצ'ינג היא בעיה בפני עצמה שצריך לקיים עליה דיון נפרד, לא לערבב אותה כאן.

 << אורח >> אביגדור קפלן: הזכרתי את המצ'ינג בנוגע לניגוד העניינים שקיים בין ההפניה לפנימיית ילד ונוער לבין ההפניה לחסות הנוער.

 << אורח >> אביגדור קפלן: בחסות הנוער אין מצ'ינג, בילד ונוער יש מצ'ינג, לכן מפנים לפעמים לחסות הנוער כאלה שהיו צריכים להפנות לילד ונוער.

אורלי לוי אבקסיס: מי מפנה?

אורלי לוי אבקסיס: העובדים הסוציאליים ברווחה של אותה עיר.

אורלי לוי אבקסיס: אתם לא מתואמים מתי הילד נמצא בסיכון ומתי לא?

אורלי לוי אבקסיס: אתם לא מתואמים לגבי הקריטריונים לפיהם הוא צריך להיכנס להוסטל, למעון נעול או לפנימייה אחרת?

אורלי לוי אבקסיס: יש פה עניינים כלכליים, בין אם של משרד האוצר, בין אם של הרשות המקומית, ואני שואלת, איפה גורמי המקצוע.

אורלי לוי אבקסיס: צריכים להיות קריטריונים שמנחים את אותם עובדים סוציאליים, את אותם אנשי הרווחה, קריטריונים שלא יכולים להיות בכובע של הגזבר.

אורלי לוי אבקסיס: מפעל הפיס מורשה לבנות כיתות לימוד.

אורלי לוי אבקסיס: אומרים לאותם ישראלים שמהמרים: אם אתה כבר מהמר, תרגיש שיש לך איזה חלק בעולם הזה ובעולם הבא בכך שתעשה מעשה טוב.

אורלי לוי אבקסיס: איפה משקיע מפעל הפיס?

אורלי לוי אבקסיס: הוא צריך סך הכל הוראה של המדינה שהוא יכול להשקיע בבניית מוסדות לילדים ונוער בסיכון, שהוא יכול להשקיע בבנייה של מוסדות של משרד הרווחה.

אורלי לוי אבקסיס: ברגע שנרשה למפעל הפיס, יהיה לנו עוד מקור תקציבי לבנייה פיזית.

אורלי לוי אבקסיס: הצעתי את זה כבר לפני ארבע שנים.

מרדכי יוגב: בוועדה של חברת הכנסת אורלי אבקסיס מלפני חמש שנים, הצלחנו להביא את משרד החינוך להבין שכיתות הלימוד לאותם ילדים לא אושרו.

מרדכי יוגב: לומדים שם ילדים, אבל כיתות לא ניתנו להם.

מרדכי יוגב: לפני חמש שנים הצלחנו להביא את משרד החינוך להבין שגם שם יש ילדים שמגיעות להם כיתות.

מרדכי יוגב: היוזמה של להכניס לתוך העניין את מפעל הפיס היא יוזמה מצוינת, צריך להכניס אותה לדיון עם שאול מרידור.

אורלי לוי אבקסיס: מה גם שמי שמממן את מפעל הפיס אלו אותן אוכלוסיות במצוקה שמעמידים אצלן תחנות.

מיקי לוי: אם אתם לא יודעים, כל הטוטו וכל הכסף של הפיס הולך ישירות לאוצר.

אורלי לוי אבקסיס: בואו נבדוק מה העלות האמיתית של החזקת ילד במעון כזה, הר לא בכדי באות העמותות ואומרות: אנחנו לא עומדות בזה, אנחנו עם גירעונות.

משה גפני: המנכ"ל אמר שהוא יבדוק את זה.

אורלי לוי אבקסיס: צריך לבדוק את העלות האמיתית.

 << אורח >> אביגדור קפלן: אנחנו נמצאים בהידברות עם משרד האוצר, בהידברות שוטפת, לדעתי גם מאוד פורייה, כדי להביא לפתרון מהיר לבעיית חסות הנוער.

 << אורח >> אביגדור קפלן: אני מקווה שנגיע לפתרון שנוכל להציג אותו.

 << אורח >> אביגדור קפלן: נושא נוסף זה הילדים האלרגנים, אלה שסובלים מאלרגיה מסכנת חיים.

 << אורח >> אביגדור קפלן: הנושא התחיל לפני מספר שנים בזה שלילדים שקיבלו אישור של רופא שאכן הם סובלים מאלרגיה מסכנת חיים נדרשה סייעת בזמן האכלה שלהם - אנחנו מדברים על פעוטות מגיל אפס עד שלוש.

 << אורח >> אביגדור קפלן: ממקורות משרד הרווחה מימנו את זה לאוכלוסיית הרווחה, אבל אז זה התפשט והגיע לממדים שלא יכולנו לספוג יותר.

 << אורח >> אביגדור קפלן: את השעתיים של סייעת בזמן האכלה אנחנו מעמידים עד 31 דצמבר לכל מי שהעמדנו בעבר, אבל מעבר ל-31 בדצמבר אנחנו יכולים להחיל את זה רק על פעוטות שחוק סיכון חל עליהם, או על פעוטות שהם אוכלוסיות רווחה.

 << אורח >> אביגדור קפלן: אנחנו לא יכולים להחיל את זה על כאלה שהם לא אוכלוסיות רווחה, אל"ף, משום שהרשויות המקומיות מתנגדות לכך, הן לא מוכנות לטפל בילדים כאלה, הן משאירות להורים לטפל בעצמם, ובי"ת, אין לנו את המקור התקציבי לנושא הזה.

זה לא קשור לרשויות מקומיות.

אורלי לוי אבקסיס: חוק פעוטות בסיכון מתוקצב?

 << אורח >> אביגדור קפלן: את הנושא הזה אנחנו ממשיכים כסדרו.

 << אורח >> אביגדור קפלן: את הילדים שסובלים מאלרגיה שלא שייכים לאוכלוסיית רווחה משרד הרווחה וזרוע העבודה לא יכולים לממן מעבר ל-31 בדצמבר 2019 - מדובר בכ-10 מיליון שקל לשנה לאוכלוסייה הנוספת הזאת.

נעמה קציר-שמואלי: המשמעות של מה שאמר כרגע מנכ"ל משרד הרווחה היא אחת:

נעמה קציר-שמואלי: 450 פעוטות אלרגיים החל מ-1 בינואר 2020 יוצאים החוצה מהמעונות, הם לא יהיו שם יותר.

נעמה קציר-שמואלי: המעונות גם הבהירו במכתב שהוציאו לפני שבוע, שללא סייעות אין פעוטות אלרגיים במעונות.

נעמה קציר-שמואלי: אנחנו במאבק הזה כל שנה.

נעמה קציר-שמואלי: אנחנו מותשים, נמאס לנו.

נעמה קציר-שמואלי: אני מבינה שיש פה בלגן, פוליטיקה, שאין ממשלה, הכל בסדר, אבל באמצע שנה להוציא מהמעונות 450 פעוטות כך שהורים יצטרכו לעזוב את מקום העבודה שלהם - פשוט בושה.

נעמה קציר-שמואלי: אני אומרת לכם, אנחנו נלחמים כל שנה על החיים של הילדים שלנו, אנחנו לא יכולים להשאיר אותם ללא סייעות.

נעמה קציר-שמואלי: לא רק שאנחנו לא יכולים, המעונות גם לא מוכנים לקחת אחריות.

נעמה קציר-שמואלי: אני יושבת כבר יומיים בדיונים בוועדה הזאת, אני רואה שמרימים פה ידיים על מאות מיליונים.

נעמה קציר-שמואלי: אני חושבת שהכל חשוב, אבל פה מדובר בתקציב להמשך העסקת הסייעות לפעוטות אלרגיים במעונות שהוא לא יותר מ-10 מיליון שקלים עד לסוף שנת הלימודים הנוכחית.

נעמה קציר-שמואלי: עם כל הכבוד, אפשר למצוא את התקציב לזה, אני יודעת שקיים תקציב לזה.

נעמה קציר-שמואלי: עם כל הכבוד, גם משרד הרווחה צריך להילחם בשבילנו.

נעמה קציר-שמואלי: אתם צריכים להילחם בשבילנו, לא להגיד לי: אני לא מטפל בכם יותר כי אתם לא אוכלוסיית רווחה.

נעמה קציר-שמואלי: אני רוצה פתרון לילדים שלנו.

אנחנו נמצאים כל שנה בדיונים בוועדות כאלו ואחרות על העניין הזה.

זה נכון שהתקציב הזה התגלגל לפתחו של משרד הרווחה, אבל אי אפשר באמצע שנה - אנחנו יודעים ששנת תקציב בחינוך וברווחה זה מספטמבר לספטמבר - להפסיק דבר כזה.

משה גפני: מה זה "אי אפשר"?

כל עוד אין פתרון לזה - דובר בזמנו על כך שיכשירו צוותי הוראה - אי אפשר לא לתת את אותן סייעות, כי הסייעות האלו זה הצלת הנפשות של הילדים האלה.

אתם רוצים לתכנן משהו אחר?

תדברו לקראת שנה הבאה.

ב-31 בדצמבר אי אפשר להפסיק את זה, אסור להפסיק את זה.

10 מיליון שקל אפשר למצוא בתוך התקציב.

אם יפסיקו את זה, זאת תהיה בכייה לדורות.

ההורים גם יצאו להפגין.

צריך למצוא את הפתרון לזה.

אדוני המנכ"ל, אני יודע שגלגלו את זה לפתחו של משרד הרווחה, זה היה פעם במשרדים אחרים, אבל צריך למצוא את הפתרון.

אחמד טיבי: פנתה אלי נעמה.

אחמד טיבי: חברי יעקב אשר מטפל בזה.

אחמד טיבי: מדובר, אדוני היושב-ראש, מכובדי המנכ"ל, ב-450 פעוטות.

אחמד טיבי: הסכום של 10 מיליון שקל כדי להשאיר את הפעוטות האלה במעונות הוא סכום פעוט, אפשר לסדר את הסכום הזה.

אחמד טיבי: אנחנו בוועדה הזאת חילקנו מיליארדי שקלים בשבועות האחרונות גם לדברים שאני לא חושב שהיו ברומו של עולם, דברים שהם לא מצילי חיים.

אחמד טיבי: הנושא הזה הוא מציל חיים.

אחמד טיבי: אתם יודעים שיש צעירה שמתה כתוצאה מאלרגיה.

נעמה קציר-שמואלי: יש ילדה בת 10 שמאושפזת במצב קשה כתוצאה מתגובה אלרגית כבר שלושה שבועות בבית החולים שניידר.

אחמד טיבי: תגובה אלרגית למה?

נעמה קציר-שמואלי: תגובה אלרגית לחלב.

אחמד טיבי: מדובר, אדוני היושב-ראש, ב-10 מיליון שקל שמצילים חיים.

אחמד טיבי: אנחנו חייבים למצוא 10 מיליון שקל לנושא הזה.

 << אורח >> אביגדור קפלן: אני אשמח לקבל את ה-10 מיליון שקל האלה.

ינון אזולאי: אני רוצה להצטרף לדברים שנאמרו פה.

ינון אזולאי: אשתי מנהלת מעונות, אני מכיר את הבעיה מקרוב.

ינון אזולאי: יש אולי הרבה מקרים שאולי לא מגיעים לבתי חולים, אבל - -

נעמה קציר-שמואלי: על פי הנתונים של מד"א 300 ילדים כל שנה בגילאי לידה עד שלוש מפונים ממעונות היום כתוצאה מאלרגיה.

ינון אזולאי: יש סכנת חיים.

ינון אזולאי: אם אתה שואל מה אנחנו יכולים לעשות, אז אנחנו יכולים לעכב פה דברים.

ינון אזולאי: כמו שמשרד האוצר רוצה לשבת עם אחמד טיבי, כך הוא יכול לבוא ולשבת עם כולם על ה-10 מיליון שקל האלה.

ינון אזולאי: אני חושב שמשרד העבודה צריך גם לפעמים לקחת מתקציבים אחרים, הוא צריך להוריד מדברים אחרים גם אם אין, הוא צריך לבוא ולהילחם במשרד האוצר להביא עוד תקציבים.

משה גפני: אדוני המנכ"ל, אנחנו נמצאים היום ביום שלישי.

משה גפני: אני קובע ישיבה ביום שלישי הבא על שני הנושאים שעלו כאן:

משה גפני: על הנושא של ההוסטלים - -

 << אורח >> אביגדור קפלן: המעונות הנעולים הם הבעיה.

משה גפני: אנחנו נזמן ישיבה עם משרד האוצר, עם מנכ"ל משרד הרווחה.

משה גפני: אנחנו נקיים דיון על הילדים האלרגיים ועל המעונות הסגורים.

גם על שכר הלימוד במעונות.

משה גפני: אנחנו צריכים את הבעיה הזאת לפתור.

משה גפני: אנחנו ננסה לפתור אותה ביום שלישי הבא.

מרדכי יוגב: אני מציע שנעלה גם את הנושא של החינוך באגף החוץ ביתי.

אברהם (אבי) ניסנקורן: דיברתי עכשיו עם אלון מסר, סגן ראש אגף התקציבים באוצר.

אברהם (אבי) ניסנקורן: הוא אמר לי: "נושא כאוב, יש הרבה דברים שצריך לסדר בנושא הזה".

אברהם (אבי) ניסנקורן: יש לו הרבה טענות למשרד הרווחה.

אברהם (אבי) ניסנקורן: אמרתי לו: "אין בעיה, תבוא לוועדת הכספים, זה מוסד מכובד, תציג איזה שהוא מסלול של פתרון.

אברהם (אבי) ניסנקורן: אם אתה חושב שצריך לקצר את זמן השהייה, תגיד את זה, ובתנאי שגם אביגדור נותן לזה סימוכין".

אברהם (אבי) ניסנקורן: מה הוא אומר לי?

אברהם (אבי) ניסנקורן: הוא אומר לי: "אין לי פתרון".

אברהם (אבי) ניסנקורן: אני מכיר את משרד האוצר בדיוק כמוך, אני יודע מתי מורחים אותי, מתי לא רוצים לעשות כלום.

אברהם (אבי) ניסנקורן: שיתכבדו ויציגו איזה שהוא פתרון.

אברהם (אבי) ניסנקורן: שיראו משהו, לא קהות חושים וחוסר אחריות.

אברהם (אבי) ניסנקורן: הם שם צריכים לדאוג שהנערים והנערות האלה לא יסתובבו ברחובות, זה התפקיד שלהם.

אברהם (אבי) ניסנקורן: אנחנו ישבנו פה ועשינו העברה לטובת משרד המדע.

אברהם (אבי) ניסנקורן: עד היום אני לא מבין מה אישרנו שם.

אברהם (אבי) ניסנקורן: מבקשים פה חברי כנסת להעביר תקציב בחירות ב-80 מיליון שקל.

משה גפני: בשביל זה קבעתי ישיבה בשבוע הבא.

משה גפני: מה אתה רוצה שאני אעשה?

משה גפני: איזה כלים יש לי?

אברהם (אבי) ניסנקורן: עד אז לא נעביר העברות.

משה גפני: זה לא מפריע למישהו.

אברהם (אבי) ניסנקורן: שלפחות יגידו שהם יבואו עם פתרון.

אברהם (אבי) ניסנקורן: הם לא אומרים את זה, הם אומרים "אנחנו בדיונים".

אברהם (אבי) ניסנקורן: רק לפני חודש דיברנו, אביגדור, נכון?

אברהם (אבי) ניסנקורן: ביקשת לבוא בתחילת דצמבר כדי להציג פתרון.

אברהם (אבי) ניסנקורן: גפני בא ואמר: "אני לא אעשה ישיבה לפני תחילת דצמבר כי אני רוצה להציג פתרון".

משה גפני: אמרתי לך את זה.

אברהם (אבי) ניסנקורן: הגענו לתחילת דצמבר בלי הצגת פתרון, עם אפס הצגת פתרון.

אברהם (אבי) ניסנקורן: סגן הממונה, שאני מכבד אותו, אומר לי שזה נושא כאוב.

אברהם (אבי) ניסנקורן: הוא מאשים את המערכת ששולחת יותר מידי ילדים למוסדות הנעולים.

אברהם (אבי) ניסנקורן: אם זה המצב - שיעשו סדר.

אברהם (אבי) ניסנקורן: אי אפשר להגיד: לא איכפת לנו, נאשר עוד העברה, עוד העברה, עוד הרשאה להתחייב, עוד הרשאה להתחייב.

אורלי לוי אבקסיס: האם הוא אומר שהשופטים מעבירים יותר מידי ילדים?

אורלי לוי אבקסיס: אם כן, זה הזוי, כי מדובר בצו בית משפט.

אורלי לוי אבקסיס: שופט רואה את כל המערכת.

אורלי לוי אבקסיס: 216 הילדים האלה הם עם צו של בית משפט.

אברהם (אבי) ניסנקורן: אני לא רוצה לדבר בשמו.

אברהם (אבי) ניסנקורן: הוא טוען שהמערכת הזאת מסובכת.

אברהם (אבי) ניסנקורן: אביגדור אמר: "יש לי פתרון ל-50".

אברהם (אבי) ניסנקורן: שיבואו ויגידו שזה מצטמצם ב-50 עד סוף החודש, שנראה איזה שהוא פתרון.

ינון אזולאי: יש את הנושא של שכר מעונות היום שעשו איזו שהיא הורדה של 50 שקל, אבל עדיין זה יותר יקר ב-70 שקל משנה שעברה.

 << אורח >> אביגדור קפלן: אין לנו דרך להוזיל את זה עוד יותר, עשינו את המקסימום יחד עם משרד האוצר.

למה עשיתם שם קיצוץ?

למה נגעו בדבר שלא נגעו בו אף פעם?

 << אורח >> אביגדור קפלן: תמיד זה היה.

 << אורח >> אביגדור קפלן: הפעם זה התייקר קצת יותר בגלל ה-flat.

ינון אזולאי: אז למה הלכת דווקא על הסבסוד של המעונות ולא על הבינוי של המעונות?

 << אורח >> אביגדור קפלן: נתנו את ההקלה המקסימאלית שיכולנו לתת.

ינון אזולאי: זו לא תשובה.

ינון אזולאי: כבוד המנכ"ל מגיע לפה ואומר שלשום דבר אין לו תשובה, שהוא לא יכול להתקדם במעונות היום, במעונות הנעולים ובילדים האלרגיים.

אדוני המנכ"ל, אי אפשר לעשות את ה-flat דווקא בסבסוד לאוכלוסיות שהכי רוצים לעודד אותן לצאת לעבוד.

לקצץ את הסובסידיה זה בלתי אפשרי בעליל, צריך למצוא דרכים אחרות בדברים אחרים.

 << אורח >> אביגדור קפלן: אתה יודע יפה מאוד שהייתה התייקרות.

 << אורח >> אביגדור קפלן: חיפשנו מקור.

 << אורח >> אביגדור קפלן: הוזלנו ב-50 שקל את הדרגות הנמוכות.

 << אורח >> אביגדור קפלן: אי אפשר להוזיל יותר.

אני רוצה שתשלימו את העבודה.

מטעים אותך, אומרים לך שזה התייקרויות.

ההתייקרות היא של 28 שקל.

את ה-180 שקל למשפחה – עכשיו זה קצת ירד בזכות הלחץ ובזכות מה שעשיתם - צריך להוריד.

 << אורח >> אביגדור קפלן: מאיפה נממן את זה?

משה גפני: אנחנו נקיים את הדיון הזה בשבוע הבא.

משה גפני: אם אתם לא רוצים, אנחנו לא נביא העברות היום.

משה גפני: יש פה העברה להשתתפות בשכר דירה, כשהיום זה היום האחרון.

משה גפני: תיקחו בחשבון את המשמעויות.

יזהר שי: אני מאזין פה בקשב לכאב הגדול.

יזהר שי: בתור מי שעוסק עם נוער בסיכון כבר שנים רבות אני מזדהה עם כל מילה שנאמרה פה, אבל עצירה מוחלטת של כל העברות עלולה לגרום עוול במקום אחר, ואני מדבר פה בשם 500 חברות שהעברות אליהן נעצרו לפני למעלה מחודש.

יזהר שי: הוצאו הודעות פיטורים לעשרות עובדים.

יזהר שי: אם לא נעביר בימים הקרובים, זה יגיע למאות עובדים.

אורלי לוי אבקסיס: אין לנו ברירה.

אורלי לוי אבקסיס: כשאנחנו יושבים בשקט הם מבינים שאנחנו בסוף נרים את היד.

אורלי לוי אבקסיס: תאמין לי, ההשתתפות בשכר דירה נוגעת לאוכלוסייה מוחלשת בדיור הציבורי שיש לה הועדה לדיור ציבורי ואין בשבילה דירות.

אורלי לוי אבקסיס: הם אמרו את המשפט הזה לא בכדי, הם יודעים שזה ציפור הנפש שלי.

אורלי לוי אבקסיס: אל תחשוב שלא קשה לי.

אורלי לוי אבקסיס: ההתנהגות הזאת של פקידי האוצר היא בלתי נסבלת.

יזהר שי: אני מזדהה עם מה שאת אומרת, חברת הכנסת אבקסיס.

יזהר שי: אנחנו לא פה כדי לשרת משחקים של אינטרסים.

אורלי לוי אבקסיס: זה צריך להיות אכפת להם לא פחות ממך.

יזהר שי: אנחנו פה בעלי האחריות.

יזהר שי: אנחנו יכולים להיות פופוליסטיים ולהגיד: בחודשיים הקרובים אנחנו לא מממנים שום דבר.

יזהר שי: עדיין יש ילדים, יש אנשים שמפוטרים.

אורלי לוי אבקסיס: אפשר לעשות הפרדה.

יזהר שי: בואו לא נהיה אלה שנפגע במשכורתם של אנשים, בואו לא נהיה אלה שנפגע ביכולתם של אנשים לפרנס את המשפחות שלהם.

משה גפני: תגידו מה אתם רוצים שנביא.

אברהם (אבי) ניסנקורן: דיברתי עם שאול מרידור, אמרתי לו: "תקשיב, יש פה בעיה שמדברים עליה כבר חודש".

אברהם (אבי) ניסנקורן: כשאתה מדבר עם משרד העבודה, הם באים בטענות למשרד האוצר, וכשאתה מדבר עם משרד האוצר, הם באים בטענות למשרד העבודה והרווחה.

אברהם (אבי) ניסנקורן: שיתכבד הסגן הרלוונטי לבוא לוועדת הכספים ולהציג פתרון.

אברהם (אבי) ניסנקורן: אמרתי לו: "תציג פתרון.

אברהם (אבי) ניסנקורן: תגיד עוד חצי שנה, עוד שנה, עוד שנה וחצי, עוד חודשיים, עוד שנתיים, העיקר שתציג משהו יחד עם משרד העבודה והרווחה".

אברהם (אבי) ניסנקורן: אין לנו הרבה כלים.

אברהם (אבי) ניסנקורן: מה הכלים שלנו?

אברהם (אבי) ניסנקורן: הם יודעים שביום רביעי הבא, בתקווה שלא, אנחנו עוברים לפאזה אחרת.

אברהם (אבי) ניסנקורן: אנחנו צריכים שהם יבואו.

משה גפני: מה אתה מציע לעשות, לא להביא העברות?

אברהם (אבי) ניסנקורן: אין לי פתרון.

עודד פורר: אני מציע שהוועדה תגבש רשימה של הסעיפים שהיא כן מוכנה להעביר.

עודד פורר: האוצר יכול לסדר את מה שאנחנו רוצים.

עודד פורר: את הנושאים שאנחנו חושבים שהם חשובים אנחנו נאשר פה אחד, לא יהיו רוויזיות, לא יהיו התייעצויות סיעתיות, שום עיכובים לא יהיו.

עודד פורר: נעבור עכשיו על הספר, נגיד מה כן, מה לא.

עודד פורר: כשיביאו לנו פנייה, הפנייה הזאת תאושר.

עודד פורר: אפשר לגמור את זה ב-24 שעות.

עודד פורר: אני לא מוכן לרקוד לפי החליל של אגף התקציבים.

משה גפני: הפסקה.

יוסי שבת: החשב של משרד הבינוי והשיכון כתב לי שהם לא ישלמו היום את התשלומים של הסיוע בשכר דירה.

אורלי לוי אבקסיס: אין בעיה, בואו נעביר רק את הסיוע בשכר דירה.

יוסי שבת: זה חשוב.

יוסי שבת: מדובר ב-170 אלף משקי בית שביקשו מאיתנו כבר כמה פעמים לקבל בזמן.

יוסי שבת: כל אחד מקבל 1,000 שקל בממוצע לחודש.

ינון אזולאי: זה באמת מפריע להם?

ינון אזולאי: זה כואב להם?

אורלי לוי אבקסיס: אף אחד פה לא יתנגד לזה.

אורלי לוי אבקסיס: אנחנו נתמוך, נעזור.

הם כורכים את זה עם דברים אחרים.

אורלי לוי אבקסיס: אם באמת כל כך אכפת לכם, בואו תגישו לנו את זה, יהיה פה קונצנזוס.

אורלי לוי אבקסיס: מה המניע להעביר לנו עכשיו את הסיוע בשכר דירה?

עידו שוואב: הפנייה של הסיוע לשכר דירה כוללת עוד נושאים אחרים חשובים, אנחנו לא יכולים לבצע את ההפרדה פה בוועדה.

אורלי לוי אבקסיס: אתם יכולים, אתם היחידים שיכולים לעשות את ההפרדה.

עידו שוואב: אני לא יכול עכשיו להפריד.

אורלי לוי אבקסיס: יש לכם פקידים במשרד שיכינו.

אורלי לוי אבקסיס: אנחנו פה, אנחנו לא מתכוונים ללכת.

עודד פורר: לא ביקשנו חללית לירח או למאדים.

ינון אזולאי: אתה רוצה עוד שעה לחזור אלינו לפה?

ינון אזולאי: אתה יכול, נעשה הפסקה בשבילך.

אורלי לוי אבקסיס: יש קונצנזוס של ימין, שמאל, מרכז, כולם.

משה גפני: אני סבור שיש כמה העברות, בין היתר העברות האלו של ההשתתפות בשכר דירה, שאסור לעכב אותן.

אורלי לוי אבקסיס: ביכולתם לעשות את ההפרדה.

משה גפני: אני לא מייצג אותם, עם כל הכבוד.